Document ID: 31995R2196

KOMISSION ASETUS (EY) N:o 2196/95,
annettu 18 päivänä syyskuuta 1995,
voittoa tavoittelemattomien laitosten ja yhteisöjen voin ostamiseen myönnettävästä tuesta annetun asetuksen (ETY) N:o 2191/81 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1538/95 (2), ja erityisesti sen 12 artiklan 3 kohdan,
sekä katsoo, että
komission asetuksessa (ETY) N:o 2191/81 (3), sellaisena kuin se on viimeksi muutettuna asetuksella (EY) N:o 455/95 (4), säädetään voittoa tavoittelemattomille laitoksille ja yhteisöille voin ostamiseen myönnettävästä tuesta; Yhdistyneessä kuningaskunnassa myytävälle uusiseelantilaiselle voille on mahdollista myöntää alennettua tukea, jos se vastaa kyseisen jäsenvaltion ensiluokkaisen voin laatuluokitusta; uusiseelantilaisen voin tuonnille vahvistetaan Uruguayn kierroksen monenvälisten kauppaneuvottelujen osana tehdyssä maataloutta koskevassa sopimuksessa etuusmenettely 1 päivästä heinäkuuta 1995 alkaen; tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla 30 päivänä kesäkuuta 1995 annetussa komission asetuksessa (EY) N:o 1600/95 (5), sellaisena kuin se on muutettuna asetuksella (EY) N:o 1763/95 (6), vahvistetaan tariffikiintiön rajoissa tuotuun uusiseelantilaiseen voihin sovellettava tulli; asetusta (ETY) N:o 2191/81 olisi näin ollen muutettava, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2191/81 2 artiklan 3 kohta seuraavasti:
"3. Edellä 1 kohdassa tarkoitettua tukea ei voida myöntää samanaikaisesti komission asetuksen (EY) N:o 1600/95 (*) liitteessä I tarkoitetun Uudesta Seelannista peräisin olevaa voita koskevan tullinalennuksen kanssa. Tällöin 1 kohdassa tarkoitetun tuen määrästä vähennetään voilta kannettavan yhteisen tullitariffin tullin ja alennetun tullin välisen erotuksen suuruinen määrä.
(*) EYVL N:o L 151, 1.7.1995, s. 12."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä syyskuuta 1995.

Labels: 4
17
5
3
18